open-index/open-wikipedia-markdown huggingface dataset:
Viktor Suhorukov

**Wiktor Iwanowitsj Soechoroekof** (gebore 10 November 1951) is 'n Russiese akteur. Hy het sedert 1974 in meer as 50 flieks en TV-programme verskyn. In 2008 is hy as Kunstenaar van die Mense in Rusland aangewys.

## Filmografie 
* Eiland (2006)
* Dima (2017)
Bruidsbos

Die **bruidsbos** (*Serruria rosea*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, waar dit slegs voorkom in die Hottentots-Hollandberge van Slanghoekberge tot by Franschhoek. Die struik is regop en word tot 1.5&nbsp;m hoog en dra blomme van Augustus tot Oktober.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in sandgrond op hoogtes van 300-620&nbsp;m.

In Engels staan dit as die *Rose Spiderhead* bekend.

## Galery 

Kirstenbosch Botanical Garden-3195.jpg
Serruria rosea 1DS-II 3-5202.jpg
Serruria rosea 1DS-II 3-5204.jpg
Serruria rosea 1DS-II 3-5205.jpg

## Bronnelys 
* REDLIST Sanbi
* PlantZAfrica
* Plants of the World Online
* Protea Atlas
* https://biodiversityexplorer.info/plants/proteaceae/serruria_rosea.htm
Google Doodle

duimnael|Google Doodle in protes teen internetsensuur.
duimnael|Die oorspronklike "Doodler", Dennis Hwang.

’n **Google Doodle** is ’n spesiale, tydelike verandering aan Google se kenteken op die soekenjin se tuisblad wat gebruik word ter viering van ’n vakansiedag, gebeurtenis of mens. Die eerste Google Doodle het verband gehou met die Burning Man-fees van 1998, en is deur Larry Page en Sergey Brin ontwerp om gebruikers van hul afwesigheid in kennis te stel ingeval iets sou fout gaan met die webbedieners. 

Daarna is Google Doodles deur buitemense gedoen, totdat Page en Brin die intern Dennis Hwang in 2000 gevra het om ’n kenteken vir Bastilledag te ontwerp. Van toe af is Doodles georganiseer en ontwerp deur ’n span werknemers wat as "Doodlers" bekend is.

Aanvanklik was Doodles net beelde wat met ’n spesifieke tema verband gehou het. Teen die begin van die 2010's het hul frekwensie en ingewikkeldheid toegeneem en in Januarie 2010 is die eerste geanimeerde Doodle opgelaai ter ere van Isaac Newton. Die eerste interaktiewe Doodle het kort daarna verskyn ter viering van *Pac-Man*, en hiperskakels is ook later bygevoeg – gewoonlik na soekenjinresultate oor die onderwerp van die Doodle. Teen 2014 het Google al 2&nbsp;000 streeks- en internasionale Doodles geskep, dikwels ter ere van groot kunstenaars, musikante en ander persoonlikhede.

## Verwysings 
## Eksterne skakels
John Wilkes Booth

**John Wilkes Booth** (1838–1865) was 'n Amerikaanse akteur en die man wat pres. Abraham Lincoln doodgeskiet het. Hy was ontstoke omdat Lincoln stemreg aan voormalige slawe wou gee.

## Lewensloop 
duimnael|links|Die moord op Abraham Lincoln. Van links na regs: Henry Rathbone, Clara Harris, Mary Todd Lincoln, Abraham Lincoln en John Wilkes Booth. Hoewel dit op die prent lyk asof Rathbone die moord probeer keer het, het hy eers na die tyd op die skoot gereageer.
Booth is op 10 Mei 1838 in Bel Air, Harford County in Maryland gebore. Hy was die negende van die tien kinders van die Engelse akteur Junius Brutus Booth, wat in 1821 na die Verenigde State geëmigreer het. Hy maak sy toneeldebuut op 17-jarige ouderdom ten tyde van die Amerikaanse Burgeroorlog (1861–1865). Booth was 'n gevierde akteur en is deur resensente vir sy talent geloof. As gevolg van sy voorkoms het hy talle vroulike bewonderaars gehad.

Tydens die Burgeroorlog het hy die Gekonfedereerde State van Amerika ondersteun. Hy was 'n voorstander van slawerny en het pres. Lincoln se stryd teen die Konfederasie veroordeel. As gevolg hiervan raak hy by 'n sameswering om die president te ontvoer betrokke. Toe dit misluk en die Konfederasie begin verloor, besluit Booth om die president om die lewe te bring. Twee van sy handlangers sou terselfdertyd die minister van buitelandse sake, William H. Seward, en adjunkpresident Andrew Johnson vermoor.

Op die Goeie Vrydag van 14 April 1865, vyf dae nadat die gekonfedereerde generaal Robert E. Lee homself oorgegee het, het president Lincoln 'n opvoering in ''Ford's Theatre'' in Washington D.C. bygewoon. Tydens die verrigtinge skiet Booth vir Lincoln met 'n pistool ('n .44 kaliber-Derringer) agter die kop. Ná 'n worsteling wond hy Lincoln se metgesel, Henry Rathbone, en spring vanuit die presidensiële galery na benede, waar hy volgens oorlewering "*Sic semper tyrannis*" ("So vergaan die tiranne altyd") uitskree. Dit is dieselfde woorde wat Brutus tydens die moord op Julius Caesar gebruik het. Lincoln is die volgende oggend oorlede.

Die moord op Lincoln was die enigste geslaagde moordaanslag tussen die drie samesweerders. William Seward is swaar gewond, en die aanslag op Johnson het nooit plaasgevind nie.

Booth is deur soldate van die Verenigde State van Amerika gejag. Hy is ondanks 'n gebreekte been eers twaalf dae later op 'n plaas in Virginië opgespoor, waar hy in 'n tabakskuur geskuil het. Hy het geweier om oor te gee waarna die skuur aan die brand gesteek is. Sersant Boston Corbett van die kavallerie was bang dat Booth vanuit die brandende skuur op die soldate kon vuur en het Booth deur 'n skrefie geskiet. Die dodelik gewonde Booth is daarna uit die skuur gehaal en sterf enkele ure later. Die mense wat hom gehelp vlug het is ter dood veroordeel en gehang.

## Verwysings 
## Eksterne skakels 
*
Fiat BR.20

Die **Fiat BR.20** is 'n tweemotorige bomwerper wat deur die Italiaanse Lugmag gebruik is tydens die Tweede Wêreldoorlog. Die vliegtuig het sy nooiensvlug op 10 November 1936 voltooi. Hierdie vliegtuig het ook aan die Slag om Brittanje deelgeneem toe tien van hulle gedurende November 1940 Brittanje gebombardeer het. Sewe is afgeskiet deur Hawker Hurricanes.

## Tegniese besonderhede 
## Bronne 
* *Bombers 1939–1945* Kenneth Munson, Bounty Books 2012 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Nikotienamied-adenien-dinukleotiedfosfaat

**Nikotienamied-adenien-dinukleotiedfosfaat (NADP+ / NADPH) ** is 'n stof wat 'n uiters belangrike biologiese rol speel. Hierdie waterstofdraermolekuul is 'n kofaktor wat in anaboliese reaksies soos die sintese van lipiede en nuklienesure gebruik word. Hierdie reaksies vereis die gereduseerde vorm van hierdie molekuul (NADPH) as reduksiemiddel.

Moenie NADP+ met NAD+ verwar nie. Die verskil is dat NADP+ 'n fosfaat-groep besit wat aan die 2'-posisie van die ribosering geheg is wat die adeniendeel van die molekuul dra.

## Verwysings
Fotolise

**Fotolise** is 'n chemiese proses waarin ligenergie gebruik word om molekule te ontbind. Dikwels is fotolise die eerste stap in 'n fotochemiese reaksie.

## Radikale 
'n Eenvoudige voorbeeld van fotolise is die vorming van twee chlooratome deur die verbreking van 'n chloormolekuul se binding.

:Cl_2 + h \nu \to 2Cl\bullet 

Die twee chlooratome is radikale met 'n ongepaarde elektron en daardeur taamlik reaktief. Met 'n alkaan sal hulle 'n chlooralkaan kan vorm.

## Fotolise van water 
Fotolise is 'n uiters belangrike stap in die biologiese proses van die fotosintese.  Hierdie proses verloop in plante deur tussenkoms van katalisatore (ensieme) soos chlorofil, maar die oorhoofse reaksie is gebaseer op die ontbinding van water:

:2H_2O + h \nu \to 4H^{+} + O_2 + 4e^{-}
Blaarsnyermier

Die **blaarsnyermier** (*Atta cephalotes*) is 'n mierspesie wat in die tropiese reënwoude van Suid-Amerika voorkom.

Blaarsnyermiere is sosiale insekte wat in kolonies van tot twee miljoen miere voorkom. Hulle bedryf 'n vorm van landbou. Die hoofvoedselbron is 'n fungus wat in reekse ondergrondse kamers op blare gekweek word wat deur verkennermiere vir die kolonie versamel word. 'n Enkele mier sou 'n ryk bron van blare soos 'n boom nie kon benut nie, maar die verkennermiere los 'n chemiese spoor na die voedselbron wat ander miere na die boom lei. Talle miere werk saam om die blare te oes wat in die nes aan die fungus blootgestel word. Die chemiese spoor bevat die verbinding metiel-4-metielpirool-2-karboksilaat.

## Verwysings
Equisetaceae

Die **Equisetaceae** Rich. ex DC. is 'n familie van varingagtige plante.

Hierdie familie is taamlik oud en is reeds bekend in die Devoon van meer as 300 miljoen jaar gelede. Die verwantskap met ander varingagtiges is nie duidelik nie. Kenmerkend is die hoë silikaatgehalte van die plant wat die selwande van die epidermis versterk.

Die familie bevat een genus: *Equisetum* L.

Die genus het ongeveer 15 spesies wat behalwe in Australië en Nieu-Seeland oor die hele wêreld voorkom. 

In Suider-Afrika word die perdestert *Equisetum ramosissimum* aangetref

## Voortplanting 
Net soos by die ander varingplante en mosse kom generasiewisseling ook by perdesterte voor: 'n geslagtelike en ongeslagtelike generasie wissel mekaar tydens die lewensiklus af. In die lente groei eers liggeel of bruinrooi stingels (lentestingels) uit die ondergrondse wortelstok. Aan die eindpunt van die stingel is 'n spoorkeël (strobilus) met 5 tot 10 spoorliggame wat kransgewys gerangskik is.

Die spore word hierin ryp en in ŉ blougroen wolk deur die wind versprei. Wanneer die spore vrygelaat is, sterf die stingels af. Ryp spore het 'n meersellige wand en dra 2 lang, lintvormige hegorgane (hapterone). Tydens vogtige weer lê die aanhangsels spiraalsgewys om die spore gerol, maar in droë weer vou dit weer uit en dien as sweeforgane. Wanneer die spore in goeie grond val, ontkiem dit en vorm meestal 'n eenslagtige voorkiem (protallus).

Die voorkiem dra die geslagsorgane: die manlike anteridiums, wat spermatosoïede vorm, en die vroulike argegoniums, waarin een eiersel ryp word. Spore word dikwels in groepies versprei omdat hulle met hul hegorgane aan mekaar vasklou, en daarom word die manlike en vroulike geslagselle gewoonlik nie ver van mekaar af ryp nie. Die manlike selle swem na die eierselle om hulle te bevrug.

Die tweede generasie ontwikkel uit die bevrugte sel. Die tweede generasie is aanvanklik altyd groen omdat daar bladgroen in die stingel is. Die wortelstokke wat uit die lengtestingel ontwikkel het, word in die somer 'n onvrugbare somerstingel. In teenstelling met die voorjaarstingel wat op die voedsel in die wortelstok teer, kan die somerstingel fotosintetiseer en nuwe voedsel produseer. Die somerstingels is verkiesel en geriffel. Die plante is daarom vlymskerp en word sover as moontlik deur vee vermy.

## Verteenwoordigers 
Egte boomvormige perdesterte met v*erhoute* *stamme soos die Calamitaceae* gehad het, kom nie meer voor nie. Die grootste lewende spesie is *Equisetum giganteum*, wat in Suid-Amerika aangetref word en stingels van 3 m het. Die reuse-perdestert (*Equisefum telmateia*) groei in vrugbare, vogtige bosse in Europa. Die plant se onvrugbare stingels is wit en hoogstens 50&nbsp;cm lank; in die somer is die stingels onvrugbaar en kan tot 2 m lank word. Die somerstingels dra meestal onvertakte, groot sytakke aan die liggroen hoofstingel.

## Bronnelys 
* Wêreldspektrum, 1982, , volume 22, bl. 139
* Plants of the World Online

## Verwysings
A4

duimnael|300px|A4 (A-formate)

**A4** is die mees algemene grootte in die A-reeksformaat van papier. Die afmetings van A4 is 210&nbsp;mm × 297&nbsp;mm wat 'n oppervlak van 0,06237&nbsp;m2 lewer.

Die 4 dui op die *vier* keer gehalveerde sye van 'n vel A0-papier. Die A0-formaat het per definisie 'n oppervlakte van 1&nbsp;m² en 'n lengte-breedteverhouding van √2:1. Derhalwe het die A4-formaat 'n oppervlakte van bykans &nbsp;m² en deselfde lengte-breedteverhouding as A0. Die oppervlakte van 'n A4 is nie presies 1/16&nbsp;m² nie weens afronding met elke halvering.

Die formaat is oorspronklik deur 'n DIN-numering (DIN&nbsp;476 van 1922) gedefinieer en is later deur ISO oorgeneem as die huidige norm . In Duitsland word die formaat nog steeds as  aangedui.

## Eksterne skakels 
* 
*
Abigail Kubeka

**Abigail Kubeka** (ook **Abigail**) is 'n Suid-Afrikaanse jazzmusikant. Sy het al met bekende Suid-Afrikaanse musici opgetree, waaronder Miriam Makeba. Abigail het 'n Grammy-prys agter haar naam en het ook al in China opgetree.

## Verwysings
Plattwaalfsilinder

'n **Plat-12** is 'n 12-silinderbinnebrandenjin in 'n plat opset. Skaarser, wyer en veel laer as 'n V12, word 'n plat-12 uitsluitlik gebruik in midenjinsportmotors en selde vir produksiemotors. 

Die enjin het 'n natuurlik-laer swaartepunt as 'n V12, maar moet ietwat hoër in die enjinruim gemonteer word om vryhoogte aan die uitlaatstelsel te voorsien (ses buise aan elke kant).

## Ferrari 
duimnael|300px|**Ferrari Testarossa** se reuse plattwaalfenjin midgemonteer onder sy agterenjinkap.
Plat-12-enjins is oor die algemeen nie ware horisontale teenoorstaande (bokser-) enjins nie, maar eerder 180° V-enjins. 'n Ware bokser het een krukpen per suier, terwyl in die 180° V-enjin, twee opponerende suiers dieselfde krukpen deel. Die plat ontwerp is gebruik in Formule Een- en Uithouwedrenne. Toe die vlerkmotors, wat lugvloei venturis benodig het, egter in die laat 1970's ontstaan het, het die wye, plat uitleg die lugvloei belemmer en was hulle uitgedien. In 1964-65, aan die einde van die 1,5 liter-F1-era, het Ferrari sy plat-12 op die Ferrari 1512 F1 ingevoer, maar 'n meer klassieke V12 is gekies vir die nuwe 3 liter F1. Die Ferrari plat-12 ontwerp was 'n suksesvolle en invloedryke enjin veral, op die Italiaanse vervaardigers, insluitend Alfa Romeo, wie ook suksesvol was in uithouwedrenne met 'n plat-12. Die Tecno Formule Een plat-12 was egter 'n mislukking. 'n 4.4 – 5.0&#x20;L 180° plat-12 is later deur Ferrari in 'n paar van hul produksiemodelle, insluitend die Berlinetta Boxer en Testarossa, gepas.

## Porsche 917 
Die Porsche 917 uithourenmotor (bekendgestel in 1969, vir die sportkategorie) was aangedryf deur 'n lugverkoelde plat-12. Hierdie enjin is 'n evolusie van die Porsche plat-8 bokser-enjin en gebruik identiese silinders as die 908, maar met 'n V12-tipe krukas. Die oorheersing van die Porsche 917 oor die V12-aangedrewe Ferrari 512, het Ferrari waarskynlik beïnvloed om terug te keer na die plat-12 in 3 liter-waterverkoelde vorm vir hul prototipes en Formule Een-motors.
Posseëls en posgeskiedenis van Betsjoeanaland

duimnael|1897 oordruk.
[duimnael|6-pennieseel van 1938, wat gebruik is in 1943 op Gaberone's Village, die latere [Gaborone.]]
duimnael|Die 1953-kroning is gedenk.

Die eerste **Betsjoeanaland Protektoraat posseëls** wat in gebruik geneem is, was in 1888 met "Protectorate"  oorgedrukte seëls van Betsjoeanaland (sommige oorgedruk op Britse seëls en 'n paar spesifiek uitgereik vir die kolonie). In 1889 is 'n ½ -pennieseël van die Kaap die Goeie Hoop oorgedruk as "Bechuanaland / Protectorate".

Van 1897 tot 1925 is vele meer Britse seëls oordruk met die protektoraat se naam in verskillende uitlegte. In 1910 is 'n 6-pennieseël van Transvaal ook oordruk; maar al was dit bedoel vir fiskale gebruik, is posgebruik ook bekend.

## George V 
Die eerste seëls met die amptelike inskripsie "Bechuanaland Protectorate" het in 1932 verskyn. Die 12 waardes, wat gewissel het van ½d tot 10 sjielings, het almal dieselfde ontwerp gebruik; 'n groep beeste langs 'n kremetartboom, daarbo 'n portret van Koning George V. Die gewone Silwer Jubileum-uitgawe het in 1935 verskyn.

## George VI 
'n Kroningsuitgawe verskyn in 1937 en 'n vastereeks in 1938 met die portet van Koning George VI, wat sy vader vervang het op die 1932-reeks.

Die protektoraat se Vredesuitgawe van 1945 is vervaardig deur die oordruk van "Bechuanaland" op Suid-Afrikaanse Vredeseëls. Seëls is ook uitgereik vir die Koninklike besoek van 1947, en vir die gewone omnibusstelle van die tydperk.

Standaard Statebond omnibusuitgifte verskyn tot onafhanklikheid, saam met 'n uitgif op 1 Junie 1966 ter herdenking van die 25ste jaar van die "Bechuanaland Pioneers and Gunners".

Vanaf 30 September 1966 word die Protektoraat die Republiek van Botswana en seëls van daardie tyd was gemerk as "Botswana".

## Verwysings 
## Eksterne skakels
Porsche 928

Die **Porsche 928** is 'n luukse GT-motor vervaardig deur Porsche AG van Duitsland vanaf 1978 tot 1995. Oorspronklik bedoel om die maatskappy se goedbekende en beroemde 911 te vervang, kombineer die 928 die krag, houding en hantering van 'n sportmotor, maar met die verfyning, gerief en toerusting van 'n luukse sedan. Sommige Porsche-grootkoppe het gedink dit sou 'n voertuig met 'n groter aantrekkingskrag wees as die kompakte, prettige en soms moeilike 911.

Sedert sy ontstaan in 1949 het Porsche slegs sewe voorenjinmodelle vervaardig, vier was koepees, insluitend die 928. Die motor dra die onderskeiding dat dit die maatskappy se enigste koepee is wat aangedryf word deur 'n voorgemonteerde V8-enjin, en die maatskappy se eerste produksie V8-model.
links|duimnael|320px|Porsche 928 S4 agterstewe
Platagtsilinder

'n **Platagt** of **horisontaal-teenoorstaande agtsilinder** is 'n binnebrandenjin in 'n plat opset, met 8 silinders.
duimnael|250px|Jabiru 5100 platagt-vliegtuigenjin
'n Bekende enjin van hierdie tipe is die Porsche lugverkoelde plat-8 enjin. Dit was ingestel as 'n 1,5-liter-enjin vir Formule Een, en het gegroei tot 'n 3-liter-weergawe wat gebruik is in die Porsche 908.

Continental en Lycoming het beide plat-8 vliegtuigenjins geproduseer. Die Lycoming IO-720 en Continental IO-720 reeks van enjins was vir 'n paar dekades in produksie.

## Vergelyking tussen platagts en platsesse 
'n Plat-8 loop effens gladder as 'n plat-6, maar aangesien beide tipes baie glad is, is dit gewoonlik makliker en goedkoper om 'n plat-6 te spesifiseer. Die belangrikste rede om 'n plat-8 te gebruik sou wees as die enjin se kubieke kapasiteit so groot is dat die silindergrootte in 'n plat-6 nie meer optimaal sal wees nie. As voorbeeld, vervaardig die Australiese Jabiru Vliegtuigmaatskappy drie verskillende bokserlugverkoelde vliegtuigenjins: 'n 2.2 liter plat-4, 'n 3.3 liter plat-6, en 'n 5.1-liter-plat-8. 'n 5.1-liter-plat-8 het agt silinders van 638cc, terwyl 'n 5.1-liter-plat-ses silinders van 850&nbsp;cc sou hê.

## Verwysings
Borgias

Die **Borgia-familie** (Italiaans: [ˈbɔrdʒa], Spaans: *Borja* [ˈborxa], Katalaans: *Borja* [ˈbɔɾdʒa]) was 'n skatryk Spaans-Italiaanse familie in die 15de en 16de eeu. Die familie word onthou vir hulle wrede vasberadenheid om politieke mag te bekom en hul korrupte houvas op die pousdom tydens die Renaissance. Daar word selfs beweer dat hulle die eerste kriminele familie, 'n voorloper van die Italiaanse mafia, was. Onder die talle beskuldigings teen die familie was bloedskande, owerspel en selfs moord. In 1492 word hy die pous onder die naam Alexander VI. Hy vervul hierdie funksie vir elf jaar.

Rodrigo Borgia se seun en dogter was Cesare Borgia (1476–1507) en Lucrezia Borgia (1480–1519). Lucrezia Borgia het die hertogin van Ferrara geword en het die beste skrywers en kunstenaars genooi om by haar tuis te gaan. Haar broer Cesare Borgia  was ’n suksesvolle soldaat en heerser. Die prins in Niccolò Machiavelli se boek *Die vors* is op hom gegrond.

Ná die dood van Alexander VI (in 1503) verloor die familie egter baie van sy invloed.

## Stamboom 
## Familielede 

Lêer:Calixtus III.jpg|Alfonso de Borja (Pous Callixtus III)
Lêer:Pope Alexander Vi.jpg|Rodrigo Borgia (Pous Alexander VI), pa van Cesare, Giovanni, Lucrezia en Gioffre.
Lêer:Kmska Titiaan - Jacopo Pesaro bisschop van Paphos voorgesteld door paus Alexander VI Borgia aan de heilige Petrus - 28-02-2010 13-56-55.jpg|Rodrigo Borgia (Pous Alexander VI) beveel biskop Jacopo Pesaro by Simon Petrus aan (deur Titiaan, ongeveer 1509)
Lêer:cesareborgia.jpg|Cesare Borgia. Geskilder deur Altobello Melone.
Lêer:Bartolomeo Veneto 001.jpg|''Portret van 'n vrou'', vermoedelik die van Lucrezia Borgia.
Lêer:Miracle of the Knight of Cologne (detail).jpg|Giovanni Borgia, 2de Hertog van Gandia.
Lêer:San Francisco de Borja.jpg|St. Francis Borgia
Lêer:Francisco de Borja.jpg|Francisco de Borja

## Verwysings 
## Eksterne skakels 
*
Radikaal (chemie)

[duimnael|Die hidroksielradikaal, [Lewisteorie|Lewisstruktuur wat getoon word, bevat een ongepaarde elektron]]

'n **Radikaal** is 'n chemiese spesie wat ongepaarde elektrone besit.

## Anorganiese radikale 
Hierdie woord word veral in die organiese chemie gebruik en hoewel byvoorbeeld 'n neodimium-ioon soos  ook drie ongepaarde elektrone het word dit selde 'n radikaal genoem. Ander anorganiese radikale is die molekule ,  en . Die laaste is selfs 'n diradikaal met twee ongepaarde elektrone. Hierdie spesies word soms wel radikale genoem.

## Organiese radikale 
'n Goeie voorbeeld van die vorming van 'n organiese radikaal is die reaksie van die gasse metaan en chloor in teenwoordigheid van sonlig.

Die binding in 'n chloormolekuul word eers deur absorpsie van 'n foton verbreek, 'n proses wat fotolise genoem word.

: Cl_2 + h \nu \to 2Cl \bullet

Die gevormde chlooratome het 'n [Ne]3s23p5-konfigurasie met een ongepaarde elektron. Hulle is dus (anorganiese) radikale. Radikale is dikwels taamlik reaktief en in hierdie mengsel kan hulle 'n waterstofatoom van 'n metaan molekuul vat. Dit het die vorming van 'n (organiese) metielradikaal tot gevolg.

: Cl \bullet + CH_4 \to CH_3\bullet + HCl

Die gevormde metielradikaal is uiters reaktief. Hierdie is 'n algemene kenmerk van organiese radikale.

## Rekombinasie 
Organiese radikale het dikwels 'n kort lewensduur. Daar is gewoonlik volop rekombinasiereaksies, soos dié wat chlorometaan en etaan vorm.
: Cl \bullet +  CH_3\bullet \to CH_3Cl
: CH_3\bullet +  CH_3\bullet \to CH_3CH_3

In reaksies wat volgens 'n radikaalmeganisme verloop word daarom dikwels 'n mengsel van produkte gevorm.

## Eksterne skakels
Supercars-kampioenskap

Die **Supercars-kampioenskap** (ook bekend as die **Virgin Australië Supermotorampioenskap** vir borgskapdoeleindes en dikwels verkort tot net **Super** of sy ou naam **V8 Super**) is 'n toermotorrenkategorie wat gebaseer is in Australië en gehou word as 'n internasionale reeks onder die Fédération Internationale de l'Automobile (FIA)-regulasies.

Supercar-renne vind in al die Australiese state en die Noordelike Gebied plaas, met die Australiese Hoofstadgebied wat voorheen die Canberra 400 gehouisves het. 'n Internasionale ronde word gehou in Nieu-Seeland, terwyl dit al voorheen gehou is in China, Bahrein, die Verenigde Arabiese Emirate en die Verenigde State van Amerika. 'n Nie-kampioenskapsbyeenkoms is ook gehou ter  ondersteuning van die Australiese Grand Prix.

Renformate wissel vir byeenkomste met snelrenne tussen 100 en 200 kilometer in lengte, straatrenne tussen 125 en 250&nbsp;km in lengte, en twee-bestuurder-uithourenne gehou by Sandown, Bathurst en die Gold Coast. Die reeks word uitgesaai in 137 lande en het 'n gemiddelde bywoning van meer as 100,000, met meer as 250,000 toeskouers by groot geleenthede soos die Clipsal 500.

## Verwysings
Feromoon

duimnael|280px|'n Vroulike mot (*Gymnoscelis rufifasciata*) wat feromone afskei.

'n **Feromoon** is volgens die definisie van Karlson en Lüscher (1959) 'n chemiese verbinding wat uitgeskei is deur 'n individu en wat ontvang word deur 'n tweede individu van dieselfde spesie, by wie 'n spesifieke reaksie veroorsaak word.

## Soorte feromone 
Feromone kan op grond van die spesifieke reaksies wat dit ontlok in verskillende groepe ingedeel word.
# Afsetterferomone verander die ontvanger se endokrien- en reproduksiesisteme. Dit kan 'n langtermyn verandering wees.
#: Manlike muise kan byvoorbeeld urinêre feromone afskei wat die wyfie se voortplantingstoestand beïnvloed
# Vrystellerferomone kan onmiddellike reaksies ontlok soos by aggregasieferomone of sekslokstowwe
#: Die Asiese olifant se wyfie produseer 'n stof in haar urine wat deur die manlike olifant waargeneem word en wat tot paringsgedrag lei ((Z)-7-dodekenielasetaat). Dit gebeur nogtans net indien sy op hitte is.

## Allelochemiese verbindings 
Feromone is *intra*spesifieke semiochemiese verbindings wat binne een spesie boodskappe oordra. Interspesifieke semiochemiese verbindings wat boodskappe tussen individue van verskillende spesies oordra kom ook voor. Hulle word ook *allelochemiese verbindings* genoem en onderverdeel in:
# Allomone bevoordeel veral die sender van die boodskap
#: Van die spinnekoppe sintetiseer spesifieke motferomone om hulle nader te lok
# Kaïromone bevoordeel veral die ontvanger
#: Kewers gebruik soms die feromone van hulle prooi om hulle op te spoor.

Soms word dieselfde stof deur verskillende spesies as feromoon gebruik, maar die boodskap se betekenis kan verskillend wees. Bensaldehied is 'n spoorferomoon vir bye van die genus *Xylocopa* (Apidae), 'n manlike seksferomoon vir motte van die genus *Pseudoletia* (Noctuidae) en 'n verdedigingsferomoon vir miere van die genus *Veromessor* (Formicidae).

## Verwysings
Porsche Cayenne

Die **Porsche Cayenne** (Tipe 9PA) is 'n middel-grootte luukse oorkruis sportnutsvoertuig wat deur die Duitse vervaardiger Porsche vervaardig word sedert 2002, met Noord-Amerikaanse verkope wat in 2003 begin het. Dit is die eerste V8-enjinvoertuig wat deur Porsche gebou is sedert 1995, toe die Porsche 928 gestaak is. Dit was ook Porsche se eerste nie-sportmotor sedert die Super- en Junior-trekkers van die 1950's, en die eerste vierdeurvoertuig. Sedert 2008, het al die enjins oor direkte brandstofinspuitingtegnologie beskik.

## Die eerste geslag (2002-2010) 
Die Porsche Cayenne het die wêreldmark met gemengde afwagting betree. Maar dit het gou geblyk dat dit nou die beste prestasievoertuig onder SNV's was en lof is toegeswaai vir sy uitstekende hantering en kragtige enjins. Die aanvanklike weergawes het bestaan uit die V8-aangedrewe Cayenne S en Cayenne Turbo. Later in die modelsiklus is VR6- en dieselweergawes ook bekend gestel.

Die basismodel word aangedryf deur 'n 3.2-L VR6-enjin wat 184 kW lewer, met modifikasies in die uitlaatspruitstuk wat toelaat dat die kragkurwe 'n piek bereik by 6700 opm. Die enjinblok en sydeure is die enigste komponente wat gedeel word met die Volkswagen Touareg. Versnelling van 0 tot 60&nbsp;mpu (0–97&nbsp;km) word in ongeveer 7,5 sekondes met 'n handrat behaal en in 8,1 sekondes met die Tiptronic S.
links|duimnael|Opgesmukte Porsche Cayenne 3.6 (Australië)

## Verwysings
Lansetvissies

Die **lansetvissies** (*Cephalochordata*) is 'n groep rugstringdiere sonder skedel, werwelkolom of kake.

Vandag is daar net twee families met drie genera en ongeveer twintig spesies, maar hierdie groep moet baie oud wees en 'n groter verskeidenheid gehad het. 'n Fossiele vorm van 500 miljoen jaar gelede *Pikaia* behoort dalk tot hierdie groep. Omrede hulle liggaam geen harde dele het nie, is fossiele seldsaam. Daar is daarom min bekend oor hulle geskiedenis.

Lansetvissies het 'n ingegrawe lewenswyse in die seebodem op dieptes tussen 5 en 30 meter. Hulle filter plankton uit die water. Hulle is tot 5&nbsp;cm lank en het liggevoelige orgaantjies aan die sykante van die kop.

Vanweë hulle anatomie is hulle baie belangrik vir die kennis van die Chordata omdat hulle toon watter bou die eerste Chordadiere se liggaam oorspronklik gehad het. Hulle het 'n notochord wat 'n elastiese rugstring vorm wat strek van die neuspunt tot die stert en waaraan die spiere van hul lyf geheg is. Hulle het geen ledemate nie. 'n neurale buis lê bo die notochord. In die embrionale stadium van alle chordadiere kan so 'n notochord aangetref word.

## Anatomie 
450px|senter|duimnael|

## Verwysings
Bob Borowsky

**Bob Borowsky** (1929-) is ’n Suid-Afrikaanse bariton en apteker. Hy het in altesaam 650 opera-, operette- en oratoriumuitvoerings in Suid-Afrika opgetree. Hy het hom veral in operas van Puccini, Verdi en Donizetti vir die eertydse Truk in Pretoria onderskei. Borowsky het talle ligtemusiekkonserte met die sopraan Doris Brasch (1929–2012) aangebied en groot kommersiële sukses daarmee behaal. Hy het ook saam met Leonore Veenemans (1935–1973) opgetree.

Ná matrikulasie doen hy aansoek om by die Johannesburgse Filharmoniese Vereniging aan te sluit. Hy sing in 1948 en 1949 in die koor terwyl hy deeltyds aptekerswese studeer. Aan die einde van 1951, nadat hy as 'n apteker gekwalifiseer het, begin hy met sanglesse by Bruce Anderson (1905–1979). Hy besoek Rome vir twee en 'n half jaar en keer in September 1956 na Suid-Afrika terug.

In 1990 emigreer hy na Australië, waar hy tot 2009 nog professioneel gesing het.

## Verwysings 
## Eksterne skakels 
* 
*
Wienerwald

240px
**Wienerwald**

**Unesco-Biosfeerpark Wienerwald**

----
**Maak deel uit van die**  
Noord-Alpe (mees oostelike uitloper)

----

**Strek oor die Oostenrykse deelstate**  
25px Wene
25px Neder-Oostenryk

----

**Ligging in Oostenryk**
200px

----

**Oppervlakte**
1&nbsp;056,45 km2

---- 

**Hoogste pieke**
Schöpfl (893 m)
Gföhlberg (885 m)

Die **Wienerwald** is die mees oostelike uitloper van die Noord-Alpe in die Oostenrykse deelstate Neder-Oostenryk en Wene en vorm met sy voetheuwels sodoende die noordoostelike einde van die Alpereeks. Die middelgebergte, wat sowat 45 km lank en tussen 20 en 30 km wyd is, is grotendeels bebos en het met sy netwerk van wandelpaaie en staproetes asook sy wyndorpies tot 'n gewilde ontspanningsgebied vir die bewoners van die nabygeleë Oostenrykse hoofstad ontwikkel wat maklik met openbare vervoermiddels bereik kan word. 

Byna die hele gebergte, insluitende sy randgebiede wat tot in die stadsgebied van Wene strek en deel uitmaak van dié miljoenestad se groen gordel, is in 2005 deur Unesco as Biosfeerpark Wienerwald aangewys. Dit maak van Wene die enigste wêreldstad wat gedeeltelik (sewe stadsdistrikte met 9&nbsp;900 ha) in 'n biosfeerpark geleë is.
duimnael|links|250px|Uitsig oor die kranswande van die Peilsteingebergte in die Wienerwald

## Verwysings 
## Eksterne skakels
Nieu-Seelandse Grand Prix

duimnael|280px|Uitleg van die Manfeild Autocourse, waar die Nieu-Seelandse Grand Prix jaarliks plaasvind.
Die **Nieu-Seelandse Grand Prix**, soms bekend as die **Nieu-Seelandse Internasionale Grand Prix**, is 'n motorsportbyeenkoms wat jaarliks in Nieu-Seeland gehou word. Dit is die eerste keer in 1950 gehou, en het bekendheid verwerf weens die rondes van die Tasmanreeks in die 1960's en 1970's. Dit word tans aangebied as die handtekeningresies van die Toyota Racing-reeks.

Dit is een van slegs twee huidige nasionale Grands Prix wat nie deel is van die Formule Eenwêreldkampioenskap nie, die ander is die Macau Grand Prix.

## Vorige 25 jaar se wenners 
;Nota
* Die "Manfeild Autocourse" se naam is na "Circuit Chris Amon" verander teen laat-2016.

## Verwysings
89ste Oscar-toekenningsaand

Die **89ste Oscar-toekenningsaand** is op 26 Februarie 2017 deur die *Academy of Motion Picture Arts and Sciences* in die Dolby-teater in Hollywood, Los Angeles, gehou om erkenning te gee aan die rolprente van 2016. Die komediant Jimmy Kimmel was vir die eerste keer die aanbieder. 

Die prent wat vir die meeste pryse benoem en die meeste ingepalm het, was *La La Land* (onderskeidelik 14 en 6) met Damien Chazelle as regisseur. Chazelle het ook die Oscar vir beste regisseur gewen.

*Moonlight* het drie Oscars gewen, onder meer dié vir beste rolprent. *La La Land* is verkeerdelik as die wenner aangekondig voordat die fout reggestel en *Moonlight* as die eintlike wenner aangekondig is. *Hacksaw Ridge* en *Manchester by the Sea* het elk twee pryse gewen. Wenners van een prys elk sluit in *Arrival*, *Fantastic Beasts and Where to Find Them*, *Fences*, *The Jungle Book*, *O.J.: Made in America*, *Piper*, *The Salesman*, *Sing*, *Suicide Squad*, *The White Helmets* en *Zootopia*.

## Pryse 
Hier volg ’n lys van die belangrikste benoemdes. Die wenners word eerste genoem en is in vet druk.

### Erepryse 
* Jackie Chan – Hongkongse gevegskunstenaar, akteur, regisseur, vervaardiger en sanger
* Anne V. Coates – Britse rolprentregisseur
* Lynn Stalmaster – Amerikaanse rolprentverdelingsregisseur
* Frederick Wiseman – Amerikaanse vervaardiger

## Verwysings 
## Eksterne skakels 
*  
* 
* 15px Hierdie artikel is vertaal uit die Engelse Wikipedia
Langsgeplaasde enjin

links|duimnael|280px|Langsgeplaasde inlynsessilinderenjin in 'n Rover SD1 2300
duimnael|240px|Langsgeplaasde inlynsessilinderenjin in 'n Henderson De Luxe Supersix van 1926
regs|duimnael|240px|Die BMW-bokserenjin is ook langsgeplaas
'n **Langsgeplaasde enjin** is 'n suierenjin waarby die krukas in die voertuig se ryrigting lê, dus in lyn met die lengte van die voertuig.

Dié tipe enjinuitleg word meestal by motors met agterwielaandrywing gevind, met die uitsondering van sommige Audi modelle wat oor dié tipe enjin met voorwielaandrywing beskik. By voorwielaandrywing word meestal dwarsgemonteerde enjins gebruik.
Holden Commodore (VF)

Die **Holden Commodore (VF)** is 'n volgrootte motor wat deur Holden van Junie 2013 tot 2017 vervaardig is. Dit is die tweede en laaste beduidende hersiene uitgawe van die finale vierde geslag van die Holden Commodore wat in Australië vervaardig is. Die reeks bestaan uit 'n sedan- en stasiewa-variante wat onder die luukse **Holden Calais (VF)** naam verkoop. Die kommersiële nutsvariant wat as die **Holden Ute (VF)** bemark word, kry ook goeie aftrek.

Die Commodore SS sedan word na die Verenigde State uitgevoer en as die **Chevrolet SS** hernoem. Holden Special Vehicles (HSV) maak gebruik van die VF-reeks as die basis vir sy prestasie Gen-F sedan, stasiewa en nutsreeks, wat ook na die Verenigde Koninkryk as die Vauxhall VXR8 reeks uitgevoer word.

In Desember 2013 het GM aangekondig dat Australiese produksie van die VF Commodore gestaak word, tesame met al die ander Australiese produksie in 2017.

## Verwysings
Triple Eight Race Engineering (Australia)

**Triple Eight Race Engineering** is 'n Australiese motorrenspan wat aan die Supercars-kampioenskap deelneem. Die span is die enigste Brisbane-gebaseerde V8 Supermotorspan sedert sy ontstaan, wat oorspronklik uit die voormalige Briggs Motor Sport-werkswinkels in Bowen Hills bedryf is, voordat dit na Banyo verskuif het in 2009. Sedert die oorname van die voormalige Briggs Motorsportspan gedurende die 2003-seisoen het die span die V8-Supermotorkampioenskap ses keer gewen, die span se kampioenskap sewe keer en die Bathurst 1000 ses keer.

Die span bedryf tans drie Holden VF Commodores vir hul renjaers, sesmalige reekskampioen Jamie Whincup, driemalige reekskampioen Craig Lowndes en eenmalige reekskampioen Shane Van Gisbergen. Daarbenewens bied die span tegniese ondersteuning aan die mede-Queensland gebaseerde span Tekno Autosports. Die span doen sy toetswerk by die Queensland Raceway
Skuurvastheid

**Skuurvastheid** of **skuurweerstand** is 'n materiaaleienskap wat kenmerk watter weerstand 'n materiaal teen vryf, skuur or skraap bied.

## Papier 
Dit is 'n belangrike eienskap vir papier en papierbord en word in 'n laboratorium gemeet deur papier 'n bepaalde tyd aan draaiende skuurwiele bloot te stel. Dit kan droog of nat gedoen word.

## Tekstiel 
Skuurvastheid is ook 'n belangrike faktor wat die lewensduur van tekstielprodukte bepaal. Watter skuurvastheid 'n stof besit word deur die vesel, die draadstruktuur asook die tipe materiaal bepaal.

## Beton 
Die skuurvastheid van beton hang veral van sy krag af. 'n Toename in weerstand kan hoofsaaklik deur 'n toename van die sementgehalte en vermindering van die voggehalte bereik word.Die hardheid van die growwe aggregaat is minder belangrik omdat dit net 'n rol speel indien die matriks weggeslyt is.

Daar bestaan versnelde slytasietoetse vir beton, wat vermag 'n betroubare bepaling van die oppervlak se slytasie teen tyd te verkry. 'n Mikrometer word gebruik om met tussenposes van 5, 10, 15 en 30 minute die omvang van die slytasie te meet.

## Coatings 
Om die skuurvastheid te verbeter word dikwels 'n coating van byvoorbeeld PTFE gebruik.

## Verwysings 
## Eksterne skakels 
*
Verwerpte opstyging

In lugvaartterminologie, is 'n **verwerpte opstyging** of **gestaakte opstyging** (in lugvaarttaal aangedui deur **Rejected Take-Off**, afk. **RTO**) die situasie wanneer besluit word om die opstyging van 'n vliegtuig te aborteer. Daar kan baie redes vir die besluit om 'n verwerpte opstyging uit te voer, maar dis gewoonlik as gevolg van vermeende of werklike tegniese mislukkings, soos 'n enjinstaking tydens die opstyglopie.

'n Verwerpte opstyging word gewoonlik slegs uitgevoer indien die vliegtuig se spoed laer is as die opstygbesluitspoed, bekend as V1, is, wat vir die groter multi-enjinvliegtuie voor elke vlug bereken word. Teen laer as die besluitspoed moet die vliegtuig in staat wees om veilig te kan stop voor die einde van die aanloopbaan. Teen vinniger as die besluitspoed, mag die vliegtuig die aanloopbaan oorskiet as die opstyging gestaak word en daarom word 'n verwerpte opstyging gewoonlik nie bo hierdie spoed uitgevoer nie, tensy daar twyfel bestaan oor die vliegtuig se vliegvermoë.

Indien 'n ernstige staking voorkom (of vermoed word) bo V1, maar die vliegtuig se vermoë om te vlieg word nie betwyfel nie, sal die opstyging kan voortgegaan ten spyte van die noodgeval en die vliegtuigloods sal probeer om so gou as moontlik weer te land.

Vóórdat daar met enige opstyging begin word, word die outoremstelsel van die vliegtuig, indien beskikbaar, op die RTO-modus gestel. Die outoremstelsel sal outomaties maksimaal rem indien die stygvermoë bo 'n bepaalde snelheid tot stolling gereduseer word, of as die straalomkering van die enjin(s) geaktiveer word.

Dit is nie ongewoon vir een of meer bande om pap te word tydens 'n hoëspoed-gestaakte opstyging nie. 'n Deeglike inspeksie van die bande, remme en die onderstel is nodig nadat
'n afgebroke opstyging uitgevoer is. Tydens 'n gestaakte opstyging kom 'n groot hoeveelheid warmte vry uit die remme, weens die omskakeling van kinetiese energie na hitte. Die hitte veroorsaak 'n toename in die bandspanning wat kan lei tot veelvuldige gebarsde bande.
Annalise Bosch

**Annalise Bosch** is ’n Suid-Afrikaanse aktrise en regisseur. Sy is bekend vir haar rol in prente soos *Ouma se slim kind* (2007), *Agter elke man* (1990) en *Liewe Hemel, Genis!*

Haar loopbaan begin in 1976 by die destydse Sukovs. Bosch regisseer vir Lizz Meiring in *Bizzie Lizzie*, *Elke ander duim ’n dame* en *Lippetaal*, en vir Amanda Strydom in *Volstoom*. In die debuutproduksie van Wikus du Toit se *Sing!* het sy teenoor Kosie Smit en Dawid Boverhoff gespeel. Sy het die hoofrol in Gustav Kuhn se fliek, *Ouma se slim kind*, vertolk.

Sy was met die akteur en skilder At Botha getroud. Hulle seun, Pieter Bosch-Botha, was ook 'n akteur, regisseur en vervaardiger.

## Filmografie 
### Rolprente 
* 1986: *Liewe Hemel, Genis!*, as Myta Botes
* 1990: *Agter elke man*, as sosiale werker
* 2007: *Ouma se slim kind*, as Ouma

### Televisiereekse 
* 1983: *Koöperasiestories*, as Myta
* 1983: *1945*, as Hester Fourie
* 1984: *Die Dood Van Elmien Adler*
* 2002: *Ietermagô*, Baby Blignaut
* 2006: *Uncle Max*, as Laggende Ouma

## Verwysings 
## Eksterne skakels 
*
Sigma-300-800 mm- f/5.6 EX DG HSM-lens

Die **Sigma 300–800mm** lens is 'n professionele-vlak supertelefotozoemlens wat deur die Sigma Korporasie vervaardig word, vir gebruik met digitale enkellensreflekskameras.

## Eksterne skakels 
* SIGMA 300-800mm F5.6 EX DG APO HSM  op sigmaphoto.com
Jolin Tsai

**Jolin Tsai** (gebore 15 September 1980) is 'n Taiwannese sangeres, liedjieskrywer en aktrise. Tsai is een van die mees invloedryke figure in die Chineessprekende wêreld se popkultuur. Haar voortdurende heruitvinding en veelsydigheid in musikale styl en visuele aanbieding het haar gevestig as 'n leidende figuur in die popularisering van dans-popmusiek in Groter China.

## Diskografie  
* 1019 (1999)
* Don't Stop (2000)
* Show Your Love (2000)
* Lucky Number (2001)
* Magic (2003)
* Castle (2004)
* J-Game (2005)
* Dancing Diva (2006)
* Agent J (2007)
* Butterfly (2009)
* Myself (2010)
* Muse (2012)
* Play (2014)
* Ugly Beauty (2018)

## Toere 
* J1 World Tour (2004–2006)
* Dancing Forever World Tour (2006–2009)
* Myself World Tour (2010–2013)
* Play World Tour (2015–2016)
Jet Li

**Jet Li** (* 26 April 1963 in Brits-Beijing as **Li Lianje**) is 'n Chinese filmregisseur en -vervaardiger, akteur en regisseur.

## Verwysings 
## Eksterne skakels 
*  Amptelike webwerf 
*  
*  
* Jet Li Biografie (HKCinema)
* Jet Li Biografie (HKFilm)
Polimeer

'n **Polimeer** is 'n chemiese stof wat baie groot molekule bevat wat uit herhaalde kleiner eenhede, die monomere, opgebou is.

## Polimerisasie 
'n Goeie voorbeeld van 'n polimeer is polistireen. Die syketting van die stireenmolekuul bevat 'n dubbelbinding wat in teenwoordigheid van 'n geskikte katalisator kan polimeriseer. Die π-binding van die syketting kan oopgemaak word en 'n binding met 'n tweede molekuul veroorsaak. Hierdie proses kan baie kere herhaal word wat die monomere aan mekaar ryg. Hierdie proses van kettingvorming word polimerisasie genoem.

## Depolimerisasie 
duimnael|Depolimerisasie deur verhitting van polistireen|links|300px
Soms kan ook die omgekeerde proses plaasvind, wat depolimerisasie genoem word. Vir polistireen gebeur dit deur die polimeer eenvoudig te verhit. By die meeste polimere is dit egter nie moontlik nie en lei verhitting net tot degradasie en verkoling onder vrystelling van dikwels skadelike dampe.

## Taktisiteit 
Die monomeereenheid binne die polistireenketting bestaan uit twee koolstofatome waaraan vier groepe geheg is. Drie daarvan is waterstofatome H-, een daarvan is 'n fenielgroep (benseenring). Die posisie van die fenielgroepe in 'n polimeerketting kan egter verskil. Hierdie verskynsel word taktisiteit genoem. In ander polimere kan die sygroep wat anders as 'n fenielgroep wees en dit word algemeen met R- weergegee.

Watter taktisiteit die gevormde polimeer verkry hang af van watter katalisator vir die polimerisasiereaksie aangewend word. Die eienskappe van die gevormde polimeer kan baie verskil afhanklik van sy taktisiteit.

## Dispersiteit 
Die polimerisasiereaksie lewer gewoonlik 'n mengsel van molekule van verskeie lengtes. Die gevormde stof besit daarom gewoonlik nie een molêre massa nie, maar 'n massaverdeling. Sulke polimere word *polidisperse* genoem. 'n Uitsondering hierop vorm die biopolimere, soos die proteïene. Hulle vorming is deur die DNS voorgeprogrammeer en die gevormde molekule het altyd dieselfde struktuur en lengte. Sulke polimere heet *monodisperse.*

## Verwysings
Dwarsgemonteerde enjin

[duimnael|Dwarsgemonteerde enjin in die [Toyota Corolla EE80]]
'n **Dwarsgemonteerde enjin** is 'n enjin in 'n voertuig gemonteer sodat die enjin se krukas loodreg is met die lang as van die voertuig. Baie moderne voorwieldryfvoertuie gebruik hierdie enjinuitleg. (Die meeste agterwieldryfvoertuie gebruik 'n longitudinale enjin opset, waar die enjin se krukas parallel is met die lang as van die voertuig, behalwe vir 'n paar agter-mid-enjinvoertuie, wat gebruik maak van 'n dwarsenjin op 'n transas gemonteer agter in plaas van aan die voorkant.)
duimnael|Dwarsgemonteerde enjin in 'n ou Mini Cooper
Die eerste suksesvolle dwarsenjinmotors was die tweesilinder DKW "Front"-reeks van motors, wat die eerste keer hulle verskyning in 1931 gemaak het. Na die Tweede Wêreldoorlog, het SAAB die uitleg in hul eerste model, die Saab 92, in 1947 gebruik. Hierdie uitleg was ook vir Borgward se Goliat- en Hansa-merk motors en in 'n paar ander Duitse motors gebruik.  

Dit was egter eers met Alec Issigonis se Mini, wat deur die British Motor Corporation bekend gestel is in 1959, dat die ontwerp lof toegeswaai is. Issigonis het die kar se ratkas in die oliebak van die enjin geïnkorporeer, en daarmee 'n aandryfeenheid vervaardig wat smal genoeg was om dwars in 'n karretjie wat net vier voet (1,2 m) wyd was te installeer. Tesame met die veel groter binneruim wat die uitleg meebring (die hele aandrywing beslaan net 20 persent van die motor se lengte) het die Mini 'n ware alternatief vir die konvensionele klein familiemotor geword. 

## Verwysings
Auvergne-Rhône-Alpes

**Auvergne-Rhône-Alpes** is 'n Franse gewes (Frans: *région*) in die suidooste van Frankryk wat uit die ou geweste van Auvergne en Rhône-Alpes bestaan. Die gewes Auvergne-Rhône-Alpes bestaan sedert 2016.

## Eksterne skakels 
*  Amptelike webwerf
Pionier-opelugmuseum

Die **Pionier-opelugmuseum** is 'n kulturele museum by Silverton ('n oostelike voorstad van Pretoria) wat die lewenstyl van die vroeë pioniers of Voortrekkers van die vroeë 19de eeu weerspieël. Dit word gehuisves in die oudste gebou in Pretoria, die opstal wat in 1848 gebou is. Die museum behoort aan die staat, maar word deur Ditsong bestuur, 'n agentskap van die Departement van Kuns en Kultuur wat vir die bestuur van 8 museums in Gauteng verantwoordelik is.

## Museum 
Die museum poog om besoekers die vroeë 19de eeu te laat herleef, met gidse geklee in klere van daardie tydperk. Aktiwiteite sluit in die maak van tradisionele brood en botter, asook demonstrasies van die voorlaaier  ('n soort geweer). Die belangrikste besienswaardigheid is die plaasopstal wat in 1848 gebou is, en die geskiedenis van die mense wat op die oorspronklike plaas met die naam *Hartebeestpoort* gewoon het. Daar is 'n tradisionele kruietuin en 'n groentetuin waar 'n mens meer kan leer oor boererate, 'n boord, 'n wingerd en 'n gemeubileerde waenhuis uit daardie tydperk.

## Die opstal 
Die opstal, gebou in 1848, is die hoofgebou van die kompleks en is deur vroeë Voortrekkerpioniers gebou deur tradisionele boumetodes. Dit is die oudste mensgemaakte struktuur wat nog staan in Pretoria. Die huis is gebou van klei en plaaslike materiaal, met 'n grasdak en grondvloere, en is gemeubileer volgens die tradisionele 19de eeuse plattelandse styl.

Geelhouttafels, gietysterpotte en -panne, en porseleinitems is van handelaars van die Kaap gekoop. Die opstal het ook 'n halfwegstasie met stalle, koetshuise en 'n herberg bevat, en Mundt het 'n pluimveehok vir sy hoenders gebou. 'n Begraafplaas het verskeie gemerkte grafte van die Mundt-familie, sowel as baie ongemerkte grafte is aanwesig. Die Norseman-meul kan steeds gebruik word om koring te maal om vars brood te bak.

## Gereelde byeenkomste 
* 'n Nuwejaarsfees word elke jaar op 1 Januarie aangebied.
* 'n Geloftefeesviering het vir 43 jaar (1981 tot 2023) hier plaasgevind, maar word sedertdien by die aanliggende Ou Motorklub gehou.
* 'n Boeremark is elke Saterdag vir byna 13 jaar (Desember 2004 tot Julie 2017) hier gehou, maar het sedertdien 'n nabye terrein in Silverton betrek.

## Verwysings 
## Bronnelys 
* Naudé, Mauritz: Die plaashuis en die vloedvlakte. In: Conserva. Departement van Omgewingsake. Deel 7, nr. 1, Januarie/Februarie 1992. ISSN 0258-3313

## Eksterne skakels 
*  Die Pionier-opelugmuseum se amptelike webwerf